יובל צור

יובל צור (נולד ב-1 ביוני 1959) הוא קצין צה"ל במילואים בדרגת תת-אלוף, שירת בחיל הים כראש מספן המטה, כמפקד בסיס חיפה כמפקד שייטת הצוללות וכמפקד פלגת סטי"לים. נולד בחיפה, בוגר בית הספר בסמ"ת במגמת אלקטרוניקה, היה חבר בנעוריו בצופי ים חיפה. בשנת 1977, עם גיוסו לצה"ל, התנדב לקורס חובלים והוכשר כקצין מכונה. שירת בשייטת ספינות הטילים וכמדריך בקורס חובלים. בשנת 1982 עשה הסבה לשייט שימש כקצין משמרת גשר בפלגה 34 (המתמחה בלחימה נגד צוללות), סגן מפקד ספינת הטילים מדגם סער 4.5, "אח"י קשת", לאחר מכן החל בהתמחות לפיקוד על ספינת טילים. באפריל 1985 הוזעק חזרה לשירות באח"י קשת שנטלה חלק במבצע דרך נץ להטבעת ספינת אש"ף "מונלייט" באלג'יריה. בהמשך שירותו פיקד על אח"י משגב, ספינת טילים שהתמחתה בלוחמה נגד צוללות. בשנת 1986 החל בתהליך הסבה לפיקוד צוללת ועבר הכשרות באנגליה בבסיס דולפין (אנ') ובבסיס קלייד (אנ'), בארצות הברית בבסיס נורפוק (אנ') ובדרום אפריקה בבסיס סימונסטאון (אנ'). בשנת 1989 קיבל פיקוד על הצוללת "אח"י גל", ב-1991 הוענקה לו דרגת סא"ל והמשיך לפקד על הצוללת "אח"י רהב". בשנת 1994 מונה לתפקיד מפל"ג 34, פלגת סטי"לים המתמחה בלחימה תת-מימית ובלוחמת שטח. בתקופה זו השתתף במבצע חיפוש הצוללת דקר. בשנת 1996 התמנה למפקדה הראשון של הצוללת "אח"י דולפין" בנוסף על היותו קצין פרויקט מבצעי לבניית הצוללות מסדרת דולפין בגרמניה. בשנים אלו, במהלך ניסויי ים בגרמניה ובנורווגיה, הוביל את תפיסת ההפעלה והלחימה של צוללות הדולפין. בשנים 1998–2001 פיקד (בדרגת אלוף-משנה) על שייטת הצוללות. עם מציאת הצוללת דקר, יזם את משט המפרשיות לזכר הצוללת דקר ובהמשך תפקידיו יזם את הבאת אח"י גל חזרה לישראל והצבתה במוזיאון ההעפלה וחיל הים. בשנים 2002–2004 פיקד (בדרגת תא"ל) על בסיס חיפה. בשנים 2004–2007, כולל מלחמת לבנון השנייה, שימש כראש מספן המטה במפקדת חיל הים. בתפקידיו הבכירים המשיך להוביל את פיתוח מערך הצוללות של מדינת ישראל. ב-12 במאי 2005, לציון 40 שנים ליחסי גרמניה–ישראל הוענק לצור עיטור הכבוד של הרפובליקה הפדרלית של גרמניה לציון תרומתו על פני למעלה מעשור ליחסים הביטחוניים המיוחדים בין המדינות. עיטור זה הוא העיטור הגבוה ביותר שהוענק בגרמניה לקצין ישראלי. לאחר שחרורו מצה"ל, כיהן בשנים 2008–2011 כסגן לתכנון, אסטרטגיה ותפעול בוועדה לאנרגיה אטומית. בשנת 2012 ייסד את חברת צור-ים יועצים ואת הקתדרה לאסטרטגיה ימית באוניברסיטת חיפה. צור בעל תואר ראשון במדע המדינה מאוניברסיטת חיפה ותואר שני ביחסים בינלאומיים מאוניברסיטת חיפה ולימודי ביטחון לאומי מהמכללה לביטחון לאומי. צור משמש כקברניט תחרויות ושופט תחרויות באיגוד השיט בישראל. הוא ממקימי חאן יותם ומשמש כחבר ועדת היגוי לחאן. צור נשוי למיכל (מיקי), הם מתגוררים במושב צרופה ולהם שתי בנות ובן. אחיו הוא הסופר יגאל צור. בגיבוש מסמך מדיניות למרחב הימי של ישראל, צור היה אחראי בצוות התכנון לתחומי גאו-אסטרטגיה ימית וביטחון. Richard Scott, Israel innovates for the asymmetric, Jane's Navy International, April 01 2006. Ralph Peters, Israel's war at sea, New York Post, August 27 2006. יובל גומא, מפקד שייטת הצוללות לשעבר: אין ספק שארצות הברית פרסה באזור צוללות נוספות כחלק מיכולות התקיפה שלה, 7 נובמבר 2023, מגזין Epoch. ‏ The Growing Power of the Indian Navy: Westward Bound, Military and Strategic Affairs, Volume 4| No.3| December 2012. Israel’s Missing Naval Strategy, Foreign Affairs, March 18,2013.‏ כנער בצופי ים סיום קורס חובלים יוני 1977 מפקד אח"י משגב 1985/6 אח"י דולפין בתקופת ניסויי הים-בסיס מרוויקה (אנ') כריסטיאנסנד (אנ'), נורווגיה אח"י דולפין בעומק בדיקה מרבי ספטמבר 1997 משטי צוללות גרמניה (Heinz-Eugen Eberbach) וישראל (יובל צור) בטקס משותף באוהל יזכור ביד ושם ראש הממשלה אריאל שרון מעניק תעודת בוגר מב"ל 2002 רמטכ"ל רא"ל משה (בוגי) יעלון מעניק דרגת תא"ל ליובל צור 2002 הענקת עיטור הכבוד, מטעם נשיא גרמניה 2005 אח"י גל מונפת לאנייה הלוקחת אותה ואת אחותה (אח"י תנין) לגרמניה בניסיון למכור אותן מדיה וקבצים בנושא יובל צור בוויקישיתוף ביטחון בראי הפריסקופ - ירון בלום מארח את תא"ל (מיל') יובל צור בתוכנית ההסכתים "בסיווג גבוה" הצצה לצוללות ומכ"ם שבור - יובל מלחי מארח את תא"ל (מיל') יובל צור התכנית ההסכתים "היסטוריה עם יובל מלחי". ריאיון עם תת-אלוף במילואים יובל צור על מבצע דרך נץ, סרטון באתר יוטיוב. ריאיון עם תת-אלוף במילואים יובל צור על חלקו בהיסטורית הצוללות, סרטון באתר יוטיוב. ריאיון עם תת-אלוף במילואים יובל צור בסרטו של בני עורי "מדולפין לתקומה" על בניית שלוש צוללות הדולפין הראשונות של חיל הים הישראלי בגרמניה, סרטון באתר יוטיוב. הים כמרחב חיכוך ו/או שיתוף פעולה, הרצאתו של תא"ל (מיל') יובל צור, מנהל הקתדרה לחקר אסטרטגיה ימית, אונ' חיפה, סרטון באתר יוטיוב. Upstream to Downstream מרחב הדיון הגיאופוליטי, הרצאתו של תא"ל (מיל') יובל צור,מנהל הקתדרה לחקר אסטרטגיה ימית, אוניברסיטת חיפה, סרטון באתר יוטיוב. https://historia.co.il/2023/02/03/yuval-tsur-submarines/ פודקאסט "הצצה לצוללת ומכ"ם שבור", קטעים פרק 527 יובל מלחי.